অল-ইন্ডিয়া জমহুর মুসলিম লীগ
অল ইন্ডিয়া জমহুর মুসলিম লীগ (উর্দু: آل انڈیا جمہور مسلم لیگ‎‎) ১৯৪০ সালে, নিখিল ভারত মুসলিম লীগ কর্তৃক গৃহীত মুহাম্মদ আলী জিন্নাহর দ্বি-জাতি তত্ত্বের ভিত্তিতে পৃথক পাকিস্তানের জন্য গঠিত লাহোর প্রস্তাবের বিরুদ্ধে লড়াই করার জন্য প্রতিষ্ঠিত হয়েছিল। পার্টির প্রথম অধিবেশনটি হয়েছিল বিহারের মুজাফফরপুরে। মাহমুদাবাদের রাজা এর সভাপতি নির্বাচিত হন এবং ডঃ মগফুর আহমদ আজাজী সাধারণ সম্পাদক নির্বাচিত হন। পরবর্তীতে মাহমুদাবাদের রাজা জিন্নাহর দীর্ঘদিনের পারিবারিক বন্ধু হওয়ায় তার প্রভাবে নিজের মন পরিবর্তন করেছিলেন এবং ১৯৪১ সালে জিন্নাহর সাথে যোগ দিয়েছিলেন। ড.আজাজির নেতৃত্বে জমহুর মুসলিম লীগের একটি বড় দল কংগ্রেসে একীভূত হয়ে ভারত বিভাগের বিরোধী দৃষ্টিভঙ্গি দৃঢ় করার চেষ্টা করে।[তথ্যসূত্র প্রয়োজন]